stanford-oval/wikipedia huggingface dataset:
โรเล็กซ์

| --- | --- |

ประเภท: บริษัทเอกชน
อุตสาหกรรม: นาฬิกาข้อมือ
ก่อตั้ง: 2447 หรือ 2448 
ผู้ก่อตั้ง: ฮันส์ วินส์ดอฟ, อัลเฟรด เดวิส
สำนักงานใหญ่: ประเทศสวิตเซอร์แลนด์ 
พนักงาน: 9,000 (พ.ศ. 2567) 
เว็บไซต์: Rolex.com
โรเล็กซ์ (อังกฤษ: Rolex) เป็นเครื่องหมายการค้าของนาฬิการะดับสูงจากประเทศ สวิสเซอร์แลนด์ ก่อตั้งโดยฮันส์ วิลส์ดอฟและอัลเฟรด เดวิสที่ได้รับการยกย่องจากหลายสื่อ รวมถึง นิตยสาร บิสซีเนสวีค (Businessweek) จัดอันดับให้นาฬิกา โรเล็กซ์ ติดอันดับ 71 เมื่อปี 2007 จาก 100 แบรนด์ ระดับโลก นอกจากนี้ โรเล็กซ์ ยังเป็นแบรนด์หรูหราที่ใหญ่ที่สุดแบรด์เดียว มีการผลิตประมาณ 2000 เรือนต่อวัน รายได้โดยประมาณทั่วสหรัฐประมาณ 3 พันล้านดอลลาร์ โรเล็กซ์ยังคงรักษาสถิตินาฬิกาข้อมือที่ได้รับการรับรองด้านความเที่ยงตรงมากที่สุด
ประวัติ

Rolex เริ่มต้นขึ้นเมื่อผู้ก่อตั้ง Hans Wilsdorf ได้สร้างสรรค์นาฬิกา Oyster ที่มีคุณสมบัติกันน้ำขึ้นเป็นเรือนแรก และพัฒนาเรือนเวลาอีกหลายประเภทที่ได้กลายเป็นเอกลักษณ์ของวงการผลิตนาฬิกาในปัจจุบัน
รุ่น

โรเล็กซ์รุ่น ซับมารีนเนอร์ Submariner
โรเล็กซ์รุ่น เอกซ์พอเรอร์(1-2)  Rolex Exproler(I-II)
โรเล็กซ์รุ่น จี เอ็ม ที มาสเตอร์(1-2) Rolex GMT Master(I-II)
โรเล็กซ์รุ่น ออยสเตอร์ควอร์ซ Rolex Oysterquartz
โรเล็กซ์รุ่น เดทจัตส์ Rolex Datejust
โรเล็กซ์รุ่น ยอร์ช มาสเตอร์(1-2) Rolex Yacht-Master(I-II)
โรเล็กซ์รุ่น เดโทน่า Rolex Daytona
โรเล็กซ์รุ่น เดท Rolex Date
โรเล็กซ์รุ่น มิลกัส Rolex Milgauss
โรเล็กซ์รุ่น เดทจัตส์ เทริน-โอ-กราฟ  Rolex Datejust Turn-O-Graph
โรเล็กซ์รุ่น เลดี้ เดทจัตส์ เพิร์ลมาสเตอร์ Rolex Lady Datejust Pearlmaster
โรเล็กซ์รุ่น ซี ดเวเลอร์ Rolex Sea Dweller
โรเล็กซ์รุ่น เดย์-เดท Rolex Day-Date
โรเล็กซ์รุ่น มาสเตอร์ไพส์ Rolex Masterpiece
โรเมโอและจูเลียต

สำหรับความหมายอื่น ดูที่ โรเมโอและจูเลียต (แก้ความกำกวม)
| --- | --- |
โรเมโอและจูเลียต องก์ที่ 2 ฉากที่ 2, ภาพวาดสีน้ำฝีมือของจอห์น แมสซีย์ ไรท์ ค.ศ. 1870
ผู้ประพันธ์: วิลเลียม เชกสเปียร์
ชื่อเรื่องต้นฉบับ: 'Romeo and Juliet'
ผู้แปล: พระบาทสมเด็จพระมงกุฎเกล้าเจ้าอยู่หัว
ประเทศ: อังกฤษ
ภาษา: อังกฤษ
ประเภท: โศกนาฏกรรม
โรเมโอและจูเลียต (อังกฤษ: Romeo and Juliet) เป็นวรรณกรรมโศกนาฏกรรมประพันธ์โดย วิลเลียม เชกสเปียร์ แต่งในปี ค.ศ. 1595
เนื้อเรื่องเกี่ยวกับเรื่องราวความขัดแย้งของสองตระกูล คือ ตระกูลมอนตะคิวและตระกูลคาปุเล็ต ในเมืองเวโรนา ประเทศอิตาลี ซึ่งระบุชัดเจนความขัดแย้งของสองตระกูลชัดเจนในตอนต้นของบทละครว่า
กล่าวถึงสกุลสอง, กิติศักดิ์เสมอกัน,
อยู่รวม ณ ถิ่นบรรพะบุเรศเวโรนา,

จากโทษะเก่าแก่ทุษะใหม่ก็เกิดมา,
จนญาติวงศาคณะมิตระผิดใจ.
ละครเรื่องนี้เป็นละครที่มีชื่อเสียงมาก ภาพยนตร์เรื่องเวสต์ไซด์สตอรี่ ก็นำเรื่องนี้มาดัดแปลง
เรื่องย่อ

เรื่องนี้เกิดขึ้น ณ เมืองเวโรนา ได้มี 2 ตระกูลใหญ่ คือ ตระกูลคาปุเล็ตและมอนตาคิวซึ่งไม่ถูกกันมาช้านาน เรื่องเริ่มขึ้นเมื่อโรเมโอแห่งตระกูลมอนตาคิวได้แอบแฝงกายเข้าไปในงานเลี้ยงของตระกูลคาปุเล็ตและได้พบกับจูเลียต เพียงทั้งคู่สบตากันทั้งคู่ก็ตกหลุมรักกัน แต่กลับมีอุปสรรคเพราะความบาดหมางกันของทั้ง 2 ตระกูล โรเมโอกับจูเลียตจึงได้จัดการแต่งงานกันอย่างลับ ๆ วันหนึ่งเมอร์คิวชิโอ เพื่อนรักของโรเมโอเกิดการทะเลาะกับญาติของจูเลียตและญาติของจูเลียตก็ได้ฆ่าเพื่อนรักของโรเมโอตาย โรเมโอโกรธมากจึงได้พลั้งมือฆ่าญาติของจูเลียตตาย โรเมโอจึงได้รับคำตัดสินให้เนรเทศออกนอกเมืองตลอดกาล ฝ่ายจูเลียตต้องแต่งงานโดยที่จูเลียตไม่ต้องการ จูเลียตจึงพยายามหาทางที่จะหลีกหนีงานแต่งงาน เมื่อจูเลียตได้รู้เรื่องยาวิเศษที่ทำให้หลับเหมือนตายจากบาทหลวงที่ทำพิธีแต่งงานให้ทั้งคู่จึงกินเข้าไป จากนั้นบาทหลวงก็ส่งม้าเร็วส่งสารถึงแผนการดังกล่าวแก่โรมิโอ แต่โรเมโอสวนกับคนส่งสาร โรเมโอมาถึงเข้าใจว่าจูเลียตตายจริง ๆ จึงเสียใจมากจึงดื่มยาพิษฆ่าตัวตาย โรเมโอสิ้นใจเพียงครู่เดียวจูเลียตก็ฟื้นขึ้นมา พอจูเลียตเห็นดังนั้นจึงใช้กริชของโรเมโอฆ่าตัวตายตามโรเมโอไป บิดามารดาและญาติทั้งสองตระกูลเสียใจมาก จึงเลิกวิวาทบาดหมางกันนับแต่นั้นเป็นต้นมา
แหล่งข้อมูลอื่น

โรเมโอและจูเลียต ที่ โครงการกูเต็นเบิร์ก
โรเมโอและจูเลียต พระราชนิพนธ์แปลในพระบาทสมเด็จพระมงกุฎเกล้าเจ้าอยู่หัว (พิมพ์ครั้งที่ 6)
โลคัสลักษณะถ่ายทอดเชิงปริมาณ

ลักษณะถ่ายทอดเชิงปริมาณ (อังกฤษ: quantitative trait) หมายถึงฟีโนไทป์บางชนิดที่มีระดับแสดงออกแตกต่างกันไปหลายระดับ เช่น ส่วนสูง สีผิว ซึ่งสามารถอธิบายได้ด้วยผลของการมียีนควบคุมลักษณะหลายยีนและสิ่งแวดล้อม และโลคัสลักษณะถ่ายทอดเชิงปริมาณ (อังกฤษ: quantitative trait locus, QTL) เป็นชุดของดีเอ็นเอที่ประกอบด้วยลำดับของยีนหรือชุดของการเชื่อมโยงของยีนหลายตัวซึ่งทำให้เกิดลักษณะถ่ายทอดเชิงปริมาณดังกล่าว การสร้างแผนที่แสดงตำแหน่งของยีนบนจีโนมซึ่งทำให้เกิดลักษณะถ่ายทอดเชิงปริมาณลักษณะหนึ่งๆ ทำได้โดยใช้ป้ายชื่อโมเลกุลเช่น AFLP หรือ SNP ซึ่งเป็นที่นิยมมากกว่า ขั้นตอนนี้เป็นขั้นตอนแรกเริ่มในการระบุและถอดรหัสลำดับของยีนจริงๆ ที่ทำให้เกิดความแตกต่างของลักษณะถ่ายทอดนั้นๆ
โลกเก่า

โลกใหม่ (สีเขียว) เปรียบเทียบกับ โลกเก่า (สีเทา)
โลกเก่า (อังกฤษ: Old World) ประกอบด้วยทวีปแอฟริกา ทวีปยุโรป และทวีปเอเชีย ซึ่งเป็นที่รับรู้ของชาวยุโรป ชาวแอฟริกัน และชาวเอเชีย ก่อนการค้นพบทวีปอเมริกา ตรงข้ามกับ "โลกใหม่" ซึ่งหมายถึงทวีปอเมริกาเหนือ,ทวีปอเมริกาใต้และโอเชียเนีย
โลกวิไลซ์

| --- | --- |
ฉบับภาษาไทย โดย ธีรพงศ์ ธนสุทธิพิทักษ์
ผู้ประพันธ์: อัลดัส ฮักซลีย์
ประเทศ:  สหราชอาณาจักร
ภาษา: อังกฤษ
ประเภท: นิยายวิทยาศาสตร์, ดิสโทเปีย
สำนักพิมพ์:  Chatto and Windus (ลอนดอน)   ศูนย์หนังสือเชียงใหม่  (ครั้งที่ 1)  สำนักพิมพ์เม็ดทราย  (ครั้งที่ 2)
วันที่พิมพ์: 1932
ชนิดสื่อ: สิ่งพิมพ์ (ปกแข็ง และปกอ่อน)
หน้า: 288 หน้า (ฉบับปกอ่อน)
OCLC: 20156268
โลกวิไลซ์ (อังกฤษ: Brave New World) เป็นนวนิยายแนวดิสโทเปีย ที่เขียนโดย อัลดัส ฮักซเลย์ ในปี พ.ศ. 2475  เนื้อเรื่องกล่าวถึงการใช้เทคโนโลยีการสืบพันธุ์, สุพันธุศาสตร์, และการควบคุมจิตใจเพื่อการเปลี่ยนแปลงสังคม  นิยายเรื่องนี้เป็นนิยายที่โด่งดังและเป็นที่จดจำได้มากที่สุดของฮักซเลย์ ฉบับพิมพ์ใหม่เป็นภาษาไทยใช้ชื่อว่า โลกที่เราเชื่อ
ชื่อเรื่อง Brave New World มาจากคำพูดของมิแรนดา หนึ่งในตัวละครเอกในบทละครเรื่อง "พายุพิโรธ" (The Tempest) โดยวิลเลียม เชกสเปียร์ "O brave new world,
That has such people in it!"
ดูเพิ่ม

รายชื่อนิยายวิทยาศาสตร์
รายชื่อนิยายวิทยาศาสตร์ไทย
โลจิค

| ลอจิก |
| --- | --- |
ลอจิกในการแสดงที่แกรนด์ดูซี โคโลราโด เมื่อ 14 กันยายน ค.ศ. 2018
ข้อมูลพื้นฐาน
ชื่อเกิด: เซอร์ รอเบิร์ต ไบรสัน ฮอลล์ ที่ 2
รู้จักในชื่อ: Psychological, ยังซินาตรา, บ็อบบี แทรันทีโน, บ็อบบี
เกิด:  (1990-01-22) 22 มกราคม ค.ศ. 1990 (34 ปี) ร็อกวิลล์ รัฐแมริแลนด์ สหรัฐอเมริกา
แนวเพลง: ฮิปฮอป
อาชีพ: นักร้อง นักแต่งเพลง โปรดิวเซอร์เพลง
ช่วงปี: 2010–ปัจจุบัน
ค่ายเพลง: วิชันนารี่, เดฟ แจม
สำหรับความหมายทางคณิตศาสตร์และปรัชญา ดูที่ ตรรกศาสตร์
เซอร์ รอเบิร์ต ไบรสัน ฮอลล์ ที่ 2 (อังกฤษ: Sir Robert Bryson Hall II; เกิด 22 มกราคม ค.ศ. 1990) รู้จักกันชื่อที่ใช้บนเวทีว่า ลอจิก (Logic) หรือชื่ออื่น ๆ เช่น บ็อบบี แทรันทีโน, ยังซินาตรา เป็นแร็ปเปอร์ นักแต่งเพลง และโปรดิวเซอร์ชาวอเมริกัน
โลตัส 1-2-3

| --- | --- |
นักพัฒนา: ไอบีเอ็ม

รุ่นเสถียร: 9.8    /    2545
 
ระบบปฏิบัติการ: วินโดวส์
ประเภท: สเปรดชีต
สัญญาอนุญาต: Proprietary software
เว็บไซต์: www.ibm.com
โลตัส 1-2-3 (อังกฤษ: Lotus 1-2-3) เป็นโปรแกรมประยุกต์สำหรับงานสเปรดชีต ผลิตโดยโลตัสซอฟต์แวร์ (ปัจจุบันเป็นส่วนหนึ่งของไอบีเอ็ม) เปิดตัวครั้งแรกเมื่อวันที่ 26 มกราคม พ.ศ. 2526
โรเบิร์ต แลงดอน

| โรเบิร์ต แลงดอน |
| --- | --- |
ทอม แฮงส์ รับบทเป็น โรเบิร์ต แลงดอน ใน เทวากับซาตาน
ปรากฏครั้งแรก: เทวากับซาตาน
ปรากฏครั้งสุดท้าย: ออริจิน
สร้างโดย: แดน บราวน์
แสดงโดย: ทอม แฮงส์
ข้อมูลตัวละครในเรื่อง
เพศ: ชาย
อาชีพ: ศาสตราจารย์ด้านสัญลักษณ์วิทยา
ญาติ: โฮเวิร์ด แลงดอน (ทวด)
โรเบิร์ต แลงดอน (อังกฤษ: Robert Langdon) เป็นตัวละครที่สร้างขึ้นโดย แดน บราวน์ เป็นศาสตราจารย์ด้านสัญลักษณ์วิทยาแห่งมหาวิทยาลัยฮาร์วาร์ด
ประวัติตามท้องเรื่อง

บราวน์กล่าวว่าโรเบิร์ต แลงดอน เป็นตัวละครที่เป็นตัวแทนของคนที่เขาอยากจะเป็น โดยมีวันเกิดและประวัติการศึกษาเหมือนกับตัวของบราวน์เอง ชื่อ "แลงดอน" มาจากจอห์น แลงดอน ศาสตราจารย์ด้านศิลปะงานพิมพ์ (typography) แห่งมหาวิทยาลัยเดรกเซล (Drexel University) ผู้ออกแบบรูปสมมาตรที่ปรากฏในหนังสือ เทวากับซาตาน
แลงดอนสวมนาฬิการูปมิกกี้ เมาส์ ที่ได้เป็นของขวัญตอนอายุ 9 ปี เขามีอาการกลัวที่แคบ (claustrophobia) เพราะตอนอายุ 7 ปี เขาตกลงไปในบ่อน้ำ นอกจากนี้ แลงดอนยังเคยเป็นนักกระโดดน้ำสมัยที่เรียนที่ Phillips Exeter Academy อีกด้วย เขาเคยเล่นโปโลน้ำตอนเรียนอยู่มหาวิทยาลัยพรินซ์ตัน และยังคงว่ายน้ำ 50 รอบในทุก ๆ เช้า
นักแสดงชาวอเมริกัน ทอม แฮงส์ เป็นผู้รับบทบาทนี้ ในฉบับภาพยนตร์
ผลงานที่มีโรเบิร์ต แลงดอน เป็นตัวเอก

เทวากับซาตาน (2000)
รหัสลับดาวินชี (2003)
สาส์นลับที่สาบสูญ (2009)
สู่นรกภูมิ (2013)
ออริจิน (2017)
แหล่งข้อมูลอื่น

The official Robert Langdon website
Robert Langdon described in-depth by Dan Brown in his 21 Dec 2005 Witness Statement to London's High Court
| ด ค กงานเขียนของ แดน บราวน์ |
| --- | --- |
ชุดโรเบิร์ต แลงดอน: เทวากับซาตาน (2000) • รหัสลับดาวินชี (2003) • สาส์นลับที่สาบสูญ (2009) • สู่นรกภูมิ (2013) • ออริจิน (2017)
เล่มเดี่ยว: ล่ารหัสมรณะ (1998) • แผนลวงสะท้านโลก (2001)
ภาพยนตร์ดัดแปลง: รหัสลับระทึกโลก (2006) • เทวากับซาตาน (2009) • โลกันตนรก (2016)
ตัวละคร: โรเบิร์ต แลงดอน
โลตัสโน้ตส์

โลตัสโน้ตส์ (อังกฤษ: Lotus Notes) เป็นโปรแกรมที่ใช้ในการช่วยจัดการงานธุรกิจ ขององค์กรต่างๆ โปรแกรมนี้สร้างโดยกลุ่มไอบีเอ็ม (อังกฤษ: IBM Group) ประโยชน์ที่ใช้จะมีในเรื่องของ อีเมล, ตารางนัดหมาย, แชต สำหรับภายในองค์กร รวมถึงเป็นแหล่งความรู้ ข่าวสารภายในองค์กรอีกด้วย  โลตัสโน้ตส์สามารถใช้งานได้ทั้งแบบออนไลน์ และออฟไลน์ด้วย  จะเหมาะมากกับองค์กรใหญ่ๆ ที่มีพนักงานจำนวนมาก  สามารถแจ้งข้อมูลข่าวสารถึงพนักงานแต่ละคนได้อย่างรวดเร็ว บนฐานข้อมูลเดียวกัน  สามารถนัดประชุม กำหนดสถานที่ประชุม,  จองสถานที่ประชุม ได้ด้วย
อาจมีการใช้เป็นตารางนัดหมาย แจ้งเตือนการนัดหมายต่างๆ ได้ดีเยี่ยม
โลกเสรี

โลกเสรี (อังกฤษ: Free world) เป็นคำที่เกิดขึ้นในช่วงสงครามเย็น โดยกลุ่มประเทศที่ไม่ได้ปกครองตามระบอบคอมมิวนิสต์ใช้เรียกตนเอง ซึ่งมักจะใช้เพื่อเทียบเคียงให้เห็นถึงเสรีภาพส่วนบุคคลของการปกครองในระบอบประชาธิปไตย ระหว่างโลกที่หนึ่งกับโลกที่สอง และรวมไปถึงสาธารณรัฐประชาชนจีนด้วย อย่างไรก็ตาม คำดังกล่าวไม่ได้ใช้กล่าวถึงประเทศที่ไม่ได้ปกครองระบอบประชาธิปไตยอันเป็นพันธมิตรกับโลกเสรี อย่างเช่น ทวีปอเมริกาใต้ ทวีปเอเชียและทวีปแอฟริกา
เนื่องจากบทบาทสำคัญของสหรัฐอเมริกาในสงครามเย็น ประธานาธิบดีแห่งสหรัฐอเมริกาจึงถูกมองว่าเป็น "ผู้นำแห่งโลกเสรี" ซึ่งเป็นการเปรียบเทียบให้เห็นว่าสหรัฐอเมริกา ซึ่งเป็นมหาอำนาจของการปกครองระบอบประชาธิปไตยสามารถแพร่ขยายแนวคิดประชาธิปไตยไปยังประเทศอื่น ๆ และถึงแม้ว่าสงครามเย็นจะสิ้นสุดลงแล้ว แต่คำว่า "โลกเสรี" ก็ยังคงใช้กันมาจนถึงปัจจุบัน
ดูเพิ่ม

โลกที่หนึ่ง
โลกตะวันตก
โรโบคอป (ภาพยนตร์ พ.ศ. 2557)

บทความนี้เกี่ยวกับภาพยนตร์ในปี ค.ศ. 2014 สำหรับภาพยนตร์ในปี ค.ศ. 1987 ดูที่ โรโบคอป
| โรโบคอป |
| --- | --- |
โปสเตอร์ภาพยนตร์
กำกับ: José Padilha
บทภาพยนตร์: Nick Schenk Joshua Zetumer James Vanderbilt
สร้างจาก: Characters โดย Edward Neumeier Michael Miner
อำนวยการสร้าง: Marc Abraham Gary Barber Roger Birnbaum Eric Newman
นักแสดงนำ: Joel Kinnaman แกรี โอลด์แมน ไมเคิล คีตัน ซามูเอล แอล. แจ็กสัน Jay Baruchel Abbie Cornish Jackie Earle Haley Jennifer Ehle Marianne Jean-Baptiste Michael Kenneth Williams Douglas Urbanski
กำกับภาพ: Lula Carvalho
ตัดต่อ: Daniel Rezende
บริษัทผู้สร้าง: Strike Entertainment 
ผู้จัดจำหน่าย: เมโตร-โกลด์ไวน์-เมเยอร์ โคลัมเบียพิกเจอส์ สตูดิโอคาเนล (สหราชอาณาจักร, เยอรมนี, ฝรั่งเศส)
วันฉาย: 7 กุมภาพันธ์ ค.ศ. 2014
ประเทศ: สหรัฐอเมริกา
ภาษา: อังกฤษ
ทุนสร้าง: ประมาณ 100,000,000 ดอลลาร์สหรัฐ
โรโบคอป (อังกฤษ: RoboCop) เป็นภาพยนตร์ซูเปอร์ฮีโรอเมริกัน ในปี 2014 ที่สร้างจากตัวละครเรื่องโรโบคอป สร้างโดยเมโตร-โกลด์ไวน์-เมเยอร์ ,โคลัมเบียพิกเจอส์ และสตูดิโอคาเนล เป็นภาคที่ 4 ในภาพยนตร์โรโบค็อพที่ห่างหายไปนานถึง 20 ปี ภาพยนตร์มีกำหนดฉายในสหรัฐอเมริกาวันที่ 7 กุมภาพันธ์ ค.ศ. 2014
นักแสดงนำ

Joel Kinnaman รับบทเป็น อเล็ค เมอร์พี่ เจ้าหน้าที่ตำรวจผู้ที่ถูกยิงและกลายเป็นไซบอร์คโรโบค็อพ
แกรี โอลด์แมน รับบทเป็น ดร.โรเบิร์ต นอร์ตัน นักวิทยาศาสตร์ในการออกแบบโรโบค็อพ
ไมเคิล คีตัน รับบทเป็น เรย์มอนด์ เซลล่าร์ ประธานเจ้าหน้าที่บริหารชั่วร้ายของโอมไนค็อพ
ซามูเอล แอล. แจ็กสัน รับบทเป็น แพท โนเวค คนใหญ่คนโตสื่อมวลชนมีเสน่ห์
Jay Baruchel รับบทเป็น พ็อพ หัวหน้าฝ่ายการตลาดของโอมไนค็อพ
Abbie Cornish รับบทเป็น เอลเลน เมอร์พี่ ภรรยาของอเล็ค
Jackie Earle Haley รับบทเป็น แมดด็อค กองทัพที่รับผิดชอบยุทธวิธีของเพื่อฝึกอบรมโรโบค็อพ
Jennifer Ehle รับบทเป็น ไลซ์ ไคลน์
Marianne Jean-Baptiste รับบทเป็น คาเรน ดีน อธิบดีกรมตำรวจดีทรอยต์
Michael Kenneth Williams รับบทเป็น แจ็ค เลไวส อดีตคู่หูของอเล็ค
Douglas Urbanski รับบทเป็น นายกเทศมนตรีดีทรอยต์
Aimee Garcia รับบทเป็น นักวิทยาศาสตร์ผู้ที่ทำงานให้กับ ดร.โรเบิร์ต นอร์ตัน
แหล่งข้อมูลอื่น

Centralmovie
สถานีย่อยภาพยนตร์
RoboCop ที่อินเทอร์เน็ตมูวีเดตาเบส
Official Website
โลน (แก้ความกำกวม)

คำสำคัญ "โลน" สามารถหมายถึง
ยืม (อังกฤษ: loan) - สัญญาซึ่งบุคคลฝ่ายหนึ่ง เรียกว่า "ผู้ให้ยืม" (อังกฤษ: lender) ส่งมอบทรัพย์สินของตนให้แก่บุคคลอีกฝ่ายหนึ่ง เรียกว่า "ผู้ยืม" (อังกฤษ: borrower) ให้ผู้ยืมใช้สอย และผู้ยืมจะได้คืนทรัพย์สินนั้นให้แก่ผู้ให้ยืมเมื่อเขาใช้สอยเสร็จแล้ว
โลน (แมลง) (อังกฤษ: crab louse) - ชื่อแมลงขนาดเล็กชนิด Pthirus pubis ในวงศ์ Pediculidae ตัวยาว 1.5-2 มิลลิเมตร ลำตัวค่อนไปทางรูปไข่แบน สีขาว อมน้ำตาลอ่อน ไม่มีปีก ปลายขางอแหลมเกือบเป็นง่ามเหมือน ก้ามปู อาศัยอยู่ตามบริเวณขนในที่ลับของคน กัดและดูดเลือด กินเป็นอาหาร ทำให้เกิดอาการคัน
อาการที่แสดงกิริยาวาจาหยาบคายไปในทางลามก มักใช้เข้าคู่กับคำ "หยาบ" เป็น "หยาบโลน" เช่น แสดงกิริยาโลน พูดจาหยาบโลน
โรเบิร์ต เอิร์ลที่ 1 แห่งกลอสเตอร์

| โรเบิร์ตแห่งก็อง |
| --- | --- |
ภาพบนปล่องไฟของโถงจัดงานเลี้ยงในปราสาทคาร์ดิฟฟ์
เกิด: ก่อนปี ค.ศ. 1100
อสัญกรรม: 31 ตุลาคม ค.ศ. 1147
คู่สมรส: แมเบล ฟิตซ์แฮมอน
ครอบครัว: พระเจ้าเฮนรีที่ 1 แห่งอังกฤษ
ขุนนางอังกฤษ - กษัตริย์อังกฤษ - ชาวอังกฤษ
โรเบิร์ต เอิร์ลแห่งกลอสเตอร์ (อังกฤษ: Robert, earl of Gloucester) (ค.ศ. 1090 – 31 ตุลาคม ค.ศ. 1147) เป็นหัวหน้าผู้สนับสนุนจักรพรรดินีมาทิลดาในช่วงสงครามการเมืองระหว่างพระนางกับพระเจ้าสตีเฟนแห่งอังกฤษ
โรเบิร์ตแห่งก็อง

โรเบิร์ต ฟิตซ์รอยเป็นบุตรชายนอกสมรสของพระเจ้าเฮนรีที่ 1 ซึ่งเกิดในปี ค.ศ. 1090 ที่ก็องในนอร์ม็องดี เขามีอีกชื่อหนึ่งว่าโรเบิร์ตรูฟัส หรือ โรเบิร์ตแห่งก็อง
โรเบิร์ตอาจเป็นบุตรคนแรกในบรรดาบุตรนอกสมรสทั้งหมดของพระเจ้าเฮนรีซึ่งเกิดก่อนที่พระองค์จะขึ้นสืบทอดบัลลังก์ มารดาของโรเบิร์ตเป็นหนึ่งในสนมลับมากมายของพระเจ้าเฮนรีที่ 1 ซึ่งอาจจะเป็นแนสต์ แฟร์ค รีส เจ้าหญิงเวสต์ที่ต่อมาสมรกับเกรัลด์แห่งวินด์เซอร์ หรือไม่ก็ซีบิลลา กอร์เบ็ต เลดีแห่งอัสเตอร์, วอริคเชอร์, ปอนต์สบรี และวูดโคตในชรอปเชอร์ ธิดาและทายาทร่วมของโรเบิร์ต กอร์เบ็ต โรเบิร์ตเริ่มเป็นสักขีพยานในกฎบัตรของกษัตริย์ตั้งแต่เดือนเมษายน ค.ศ. 1113 และร่วมต่อสู้ในสมรภูมิเบรอมูลในวันที่ 20 สิงหาคม ค.ศ. 1119 ซึ่งพระเจ้าเฮนรีที่ 1 คว้าชัยชนะเหนือพระเจ้าหลุยส์ที่ 6 แห่งฝรั่งเศส
พระเจ้าเฮนรีที่ 1 จับโรเบิร์ตสมรสแบบคลุมถุงชนกับแมเบล ฟิตซ์แฮมอน ทายาทหญิงผู้มั่งคั่งซึ่งเป็นธิดาของโรเบิร์ต ฟิตซ์แฮมอน เอิร์ลแห่งกลอสเตอร์กับซีบีล เดอ มงโกเมอรี ทั้งคู่สมรสกันในเดือนมิถุนายน ค.ศ. 1119 ที่ลีซีเยอซ์ ซึ่งทำให้โรเบิร์ตได้รับที่ดินในกลอสเตอร์, เคาน์ตีแกลมอร์แกนของเวลส์ และที่ดินในนอร์ม็องดี หลังการสมรสทั้งคู่มีบุตรด้วยกัน ดังนี้
วิลเลียม ฟิตซ์โรเบิร์ต เอิร์ลที่ 2 แห่งกลอสเตอร์ เป็นบิดาของอิซาเบลลาแห่งกลอสเตอร์
โรเจอร์ ฟิตซ์โรเบิร์ต บิชอปแห่งวุร์สเตอร์
แฮมอน ฟิตซ์โรเบิร์ต ถูกสังหารในการปิดล้อมที่ตูลูส
ฟิลิป ฟิตซ์โรเบิร์ต ลอร์ดแห่งคริคแลด
ริชาร์ด ฟิตซ์โรเบิร์ต ลอร์ดแห่งครัวล์ลี
มาทิลดา ฟิตซ์โรเบิร์ต สมรสกับรานูล์ฟ เดอ เกอร์นอน เอิร์ลที่ 4 แห่งเชสเตอร์
แมเบล ฟิตซ์โรเบิร์ต สมรสกับออเบรย์ เดอ เวอร์
ริชาร์ด ฟิตซ์โรเบิร์ต สืบทอดตำแหน่งต่อจากมารดาเป็นพ่อเมืองครัวล์ลี
โรเบิร์ตมีบุตรนอกสมรสอีกสี่คน คือ
ริชาร์ด ฟิตซ์โรเบิร์ต บิชอปแห่งบายูซ์ เป็นบุตรที่เกิดจากอีซาแบล เดอ ดัวฟ์
โรเบิร์ต ฟิตซ์โรเบิร์ต ผู้ครองปราสาทกลอสเตอร์ สมรสกับแฮวิส เดอ เรเวียร์ ธิดาของบอลด์วิน เดอ เรเวียร์ เอิร์ลที่ 1 แห่งเดวอน
แมเบล ฟิตซ์โรเบิร์ต สมรสกับเกรเฟดด์ ลอร์ดแซงแฮเนิด บรรพบุรุษของประฑานาธิบดีแฟรงกลิน เพียร์ซ
บุตรชายที่มีบุตรชายชื่อว่าธอมัส
ในปี ค.ศ. 1121 หรือ 1122 กษัตริย์ได้ตั้งบุตรชายนอกสมรสของตนเป็นเอิร์ลแห่งกลอสเตอร์ ในปี ค.ศ. 1123 โรเบิร์ตได้นำทัพเข้าช่วยในเหตุการณ์ที่กบฏบารอนนอร์มันเข้ายึดปราสาทบรีโยนน์ ในปี ค.ศ. 1126 เขาได้เป็นผู้ดูแลโรเบิร์ต ดยุคแห่งนอร์ม็องดีผู้เป็นลุงซึ่งถูกคุมขังเป็นนักโทษที่บริสตอลก่อนย้ายไปคาร์ดิฟฟ์ในเวลาต่อมา ในปี ค.ศ. 1127 เขาได้ถวายความเคารพแก่จักรพรรดินีมาทิลดา พี่สาวต่างมารดาซึ่งเป็นบุตรในสมรสของพระเจ้าเฮนรีที่ 1 เพื่อแสดงการยอมรับพระนางในฐานะผู้สืบทอดราชอาณาจักรของพระเจ้าเฮนรี
ความสัมพันธ์กับพระเจ้าสตีเฟน

หลังการสิ้นพระชนม์ของพระเจ้าเฮนรีที่ 1 ในปี ค.ศ. 1135 สตีเฟน พระภาคิไนยของพระองค์ทำการยึดบัลลังก์แม้จะเคยถวายคำสัตย์แห่งความจงรักภักดีต่อจักรพรรดินีมาทิลดา พระธิดาของพระเจ้าเฮนรีที่ได้รับแต่งตั้งจากพระราชบิดาให้เป็นทายาท
ใน เจสตา สเตฟานี (เอกสารไม่ทราบผู้ประพันธ์จากคริสต์ศตวรรษที่ 12) ซึ่งเป็นแหล่งข้อมูลที่มาจากยุคนั้นมีหลักฐานว่าโรเบิร์ตเป็นหนึ่งในตัวเลือกที่จะได้ครองบัลลังก์ แต่การเป็นบุตรนอกสมรสทำให้ชื่อของเขาถูกกาทิ้งไป จึงทำให้เกิดข้อสันนิษฐานว่าเขากับพระเจ้าสตีเฟนคือคู่แข่งแย่งชิงบัลลังก์กัน เจฟฟรีย์แห่งมอนมัธได้กล่าวไว้ในปี ค.ศ. 1136 ว่าโรเบิร์ตคือหนึ่งในเสาหลักผู้ค้ำจุนกษัตริย์คนต่อไป
หลังพระเจ้าสตีเฟนขึ้นครองบัลลังก์อังกฤษและได้รับการยอมรับจากชาวนอร์มันให้เป็นดยุคแห่งนอร์ม็องดี โรเบิร์ตยอมยกฟาเลสให้แก่คนของกษัตริย์แต่ได้ย้ายทรัพย์สมบัติของบิดาไปที่อื่น ในเดือนมีนาคม ค.ศ. 1136 เขาได้เดินทางกลับอังกฤษ หลังเทศกาลอีสเตอร์เขาได้ถวายความเคารพแก่กษัตริย์อังกฤษในฐานะขุนนางศักดินาผู้ครองที่ดินในอังกฤษ เขาเป็นสักขีพยานในกฎบัตรแห่งอิสรภาพของพระเจ้าสตีเฟน ในช่วงเวลานี้เองที่เขาได้ก่อตั้งวัดคริสต์เซนต์เจมส์ขึ้นมาในบริสตอล
ในปี ค.ศ. 1137 เขาติดตามพระเจ้าสตีเฟนไปนอร์ม็องดี ทว่าทั้งคู่เกิดบาดหมางกันและปีต่อมาทรัพย์สินที่ดินในอังกฤษและเวสล์ของเขาถูกริบเข้าหลวง โรเบิร์ตจึงเตรียมการทำสงครามกับพระเจ้าสตีเฟนและเดินทางได้ไปหามาทิลดา พี่สาวต่างมารดาในนอร์ม็องดีและยกก็องกับบายูซ์ให้แก่สามีของพระนาง ในเดือนกันยายน ค.ศ. 1139 เขาขึ้นฝั่งในอังกฤษพร้อมกับมาทิลดาและพาพระนางไปที่ปราสาทอารันเดล
ผู้นำฝ่ายสนับสนุนจักรพรรดินีมาทิลดา

โรเบิร์ตซึ่งถูกบรรยายไว้ว่าเป็น "ชายที่ประจักษ์แล้วว่ามีความสามารถและมีสติปัญญาอันน่าเลื่อมใส" เป็นผู้นำของฝ่ายสนับสนุนพี่สาวต่างมารดาในการทำสงครามกับพระเจ้าสตีเฟน เขาพิชิตพื้นที่ส่วนใหญ่ทางตะวันตกของอังกฤษและตอนใต้ของเวลส์กลับคืนมาจากพระเจ้าสตีเฟน ในปี ค.ศ. 1140 เขาได้เผาเมืองนอตทิงแฮม และในวันที่ 2 กุมภาพันธ์ ค.ศ. 1141 เขากับรานูล์ฟ เอิร์ลแห่งเชสเตอร์ผู้เป็นบุตรเขยจับกุมตัวกษัตริย์ได้ที่สมรภูมิลิงคอล์น พระเจ้าสตีเฟนถูกจองจำในปราสาทบริสตอล จักรพรรดินีมาทิลดากุมความได้เปรียบในสงครามแย่งชิงบัลลังก์
โรเบิร์ตติดตามพี่สาวต่างมารดาเดินทางเข้าสู่วินเชสเตอร์และลอนดอน แต่มาทิลดาผู้ทะนงตนและเย่อหยิ่งแตกหักกับชาวเมืองลอนดอนจนต้องหนีไปออกซฟอร์ด โรเบิร์ตกับมาทิลดาได้ทำการปิดล้อมบิชอปเฮนรีแห่งวินเชสเตอร์ พระอนุชาของพระเจ้าสตีเฟนที่วินเชสเตอร์ แต่ถูกสถานการณ์บังคับให้ต้องล่าถอย โรเบิร์ตช่วยให้มาทิลดาหนีออกมาจากเมือง แต่ระหว่างทำการต่อสู้เพื่อมาทิลาในการแตกพ่ายที่วินเชสเตอร์ในวันที่ 14 กันยายน ค.ศ. 1141 โรเบิร์ตแห่งกลอสเตอร์ถูกจับกุมตัวได้ใกล้กับสต็อกบริดจ์ ฝ่ายของมาทิลดาพ่ายแพ้ โรเบิร์ตถูกนำตัวไปคุมขังที่โรเชสเตอร์
สองนักโทษ คือ พระเจ้าสตีเฟนและโรเบิร์ต ถูกแลกเปลี่ยนตัวกัน การปล่อยตัวพระเจ้าสตีเฟนทำให้จักรพรรดินีมาทิลดาเสียโอกาสที่ดีที่สุดที่จะได้เป็นพระราชินี หลังได้รับการปล่อยตัวโรเบิร์ตตามไปสมทบกับมาทิลดาที่บริสตอลและเดินทางไปออกซฟอร์ดพร้อมกับพระนาง ในเดือนมิถุนายน ค.ศ. 1142 มาทิลดาส่งเขาไปหาจูฟเฟรย์แห่งอ็องฌูผู้เป็นสามีเพื่อขอให้เขาบุกอังกฤษ จูฟเฟรย์ไม่ยอมช่วยจนกว่าจะพิชิตนอร์ม็องดีได้สำเร็จ โรเบิร์ตจึงช่วยเขาทำสงครามดังกล่าว เมื่อทั้งคู่ทราบข่าวว่ามาทิลดาถูกปิดล้อมที่ออกซฟอร์ด โรเบิร์ตรีบกลับไปช่วยพระนางทันทีโดยพาเฮนรี บุตรชายของพระนางไปด้วย มาทิลดาหนีออกมาจากออกซฟอร์ดได้และได้พบกับเขาและบุตรชายที่วอลลิงฟอร์ด ในตอนนี้สมัครพรรคพวกของมาทิลดาลดจำนวนลงมาก พระนางจึงตัดสินใจเดินทางกลับฝรั่งเศส ภายหลังเฮนรี บุตรชายของพระนางได้สืบทอดตำแหน่งต่อจากพระเจ้าสตีเฟนเป็นพระเจ้าเฮนรีที่ 2 ปฐมกษัตริย์แห่งราชวงศ์แพลนแทเจเนตในปี ค.ศ. 1154 ตามเงื่อนไขในสนธิสัญญาวอลลิงฟอร์ด มาทิลดาสิ้นพระชนม์ในปี ค.ศ. 1167
โรเบิร์ตถึงแก่กรรมจากการป่วยเป็นไข้ในวันที่ 31 ตุลาคม ค.ศ. 1147 ที่ปราสาทบริสตอลในเมืองบริสตอล มณฑลกลอสเตอร์เชอร์ ประเทศอังกฤษ ซึ่งเคยเป็นที่คุมขังพระเจ้าสตีเฟน ร่างของเขาถูกฝังที่วัดคริสต์เซนต์เจมส์ในบริสตอลซึ่งเขาเป็นผู้ก่อตั้ง
อิซาเบลลาแห่งกลอสเตอร์ หลานสาวของโรเบิร์ตถูกจับสมรสแบบคลุมถุงชนกับจอห์น ลูกพี่ลูกน้องซึ่งเป็นพระโอรสคนเล็กของพระเจ้าเฮนรีที่ 2 ในวันที่ 29 สิงหาคม ค.ศ. 1189 ที่ปราสาทมาร์ลโบโรในวิลต์เชอร์ การสมรสทำให้จอห์นได้รับยศและดินแดนของเอิร์ลแห่งกลอสเตอร์ หลังพระองค์ขึ้นครองบัลลังก์ในปี ค.ศ. 1199 การสมรสถูกประกาศให้เป็นโมฆะด้วยเหตุผลว่าเป็นการร่วมประเวณีกันระหว่างเครือญาติ (ตามความประสงค์ของพระเจ้าจอห์น) ทว่าพระองค์ไม่ยอมคืนดินแดนให้อิซาเบลลา และอิซาเบลลาเองก็ไม่ได้ทักท้วงใดๆ ต่อการประกาศให้เป็นโมฆะของการสมรส
รูปปั้นแกะสลักบนหลุมศพของโรเบิร์ตที่วัดคริสต์เซนต์เจสม์ในบริสตอล วาดในปี ค.ศ. 1840
โรแลนโด โบฮอล

| โรแลนโด โบฮอล |
| --- | --- |
เกิด: 25 ธันวาคม พ.ศ. 2508 (58 ปี)
โรแลนโด โบฮอล (อังกฤษ: Rolando Bohol) นักมวยสากลชาวฟิลปปินส์ เกิดเมื่อ 25 ธันวาคม พ.ศ. 2508 ที่เมืองหิมาลายัน ในจังหวัดเนโกรสออกซิเดนตัล ประเทศฟิลิปปินส์ สถิติการชก 52 ครั้ง ชนะ 34 (น็อค 7) เสมอ 3 แพ้ 15
ประวัติ

โบฮอลขึ้นชกมวยสากลอาชีพครั้งแรกเมื่อ 18 มกราคม พ.ศ. 2527 เสมอกับ เบิร์ต บาโก ที่ฟิลิปปินส์ หลังจากนั้น โบฮอลก็ชกชนะรวด  มีชกแพ้คะแนน ดาดอย แอนดูจาร์ เมื่อ พ.ศ. 2528 ไปชกแพ้คะแนน ชุน โฮ ที่เกาหลีใต้เมื่อ พ.ศ. 2529 และเสมอกับ ริก บาเฮลอต เมื่อ พ.ศ. 2527 เท่านั้น โบฮอลได้ชิงแชมป์โลกครั้งแรกเมื่อ 16 มกราคม พ.ศ. 2531 ชนะคะแนนชอย ชางโฮ อย่างไม่เป็นเอกฉันท์ที่ฟิลิปปินส์ ได้แชมป์โลกรุ่นฟลายเวท IBF มาครอง โบฮอลป้องกันตำแหน่งได้ 1 ครั้ง ก่อนจะเสียแชมป์ แพ้น็อค ดุ๊ก แมกเคนซี ยก 11 ที่ ลอนดอน เมื่อ 5 ตุลาคม พ.ศ. 2531 หลังจากเสียแชมป์ โบฮอลยังขึ้นชกอย่างต่อเนื่อง ชกชนะน็อค ศักดิ์สมุทร สิงห์สมัย ยก 2 จากนั้น ขึ้นชิงแชมป์ OPBF รุ่นจูเนียร์แบนตัมเวทที่ว่าง ชนะน็อค มาไพ ณ ราชวัตร ยก 6 ที่ฟิลิปปินส์  เมื่อ 22 เมษายน พ.ศ. 2532 ป้องกันตำแหน่งได้ 1ครั้ง จากนั้นไปชกแพ้คะแนน โฮเซ่ วัลเดซที่ฮาวาย และไปป้องกันแชมป์ OPBF ที่ญี่ปุ่นเมื่อ 17 ธันวาคม พ.ศ. 2532 ปรากฏว่าไปแพ้คะแนน ทัตสุยะ ซูกิ เสียแชมป์ไป
หลังจากเสียแชมป์ OPBF ไปแล้ว โบฮอลเริ่มชกแพ้มากกว่าชนะ โดยแพ้น็อค ยูริ อาร์บาชาค็อฟ ยก 2 เมื่อ พ.ศ. 2533 แพ้คะแนน เจอร์รี่ พีญาโลซา เมื่อ พ.ศ. 2535 แพ้คะแนน ดาวรุ่ง ชูวัฒนะในไทย เมื่อ พ.ศ. 2536ต่อมาหลังจากชกชนะคะแนน ฮิโรชิ โกบายาชิเมื่อ พ.ศ. 2537 แล้ว โบฮอลก็ไปชกชนะที่ฮาวายสองครั้ง จนได้ชิงแชมป์โลกรุ่นแบนตัมเวท IBF เมื่อ 7 มิถุนายน พ.ศ. 2537 แต่โบฮอลเป็นฝ่ายแพ้น็อค ออร์ลันโด คานิซาเลส ยก 5 ที่เท็กซัส ไม่ได้แชมป์ จากนั้น โบฮอลขึ้นชกอีกครั้งเดียวเมื่อ 28 ธันวาคม พ.ศ. 2537 แพ้น็อค จอห์นนี่ ทาเปีย ยก 2 จากนั้นก็แขวนนวมไป
เกียรติประวัติ

แชมป์โลกรุ่นฟลายเวท IBF
ชิง 16 มกราคม 2531 ชนะคะแนน ชาง โฮ ชอย ที่ ฟิลิปปินส์
ป้องกันแชมป์ครั้งที่ 1, 6 พฤษภาคม 2531 ชนะคะแนน ปาร์ค โชวูน ที่ ฟิลิปปินส์
เสียแชมป์  5 ตุลาคม 2531 แพ้น็อค ดุก แมคเคนซี ยก 6 ที่ อังกฤษ
แชมป์ OPBF รุ่นซูเปอร์ฟลายเวท
ชิง 22 เมษายน 2532 ชนะน็อค มาไพ ณ ราชวัตร ยก 6 ที่ ฟิลิปปินส์
ป้องกันแชมป์ครั้งที่ 1, 4 สิงหาคม 2532 ชนะคะแนน ยอง กวาน ชุง ที่ ฟิลิปปินส์
เสียแชมป์ 17 ธันวาคม 2532 แพ้คะแนน ทัตสุยะ ซูกิ ที่ ญี่ปุ่น
เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นแบนตัมเวท IBF เมื่อ 7 มิถุนายน 2537 แพ้น็อค ออร์ลันโด คานิซาเลส ยก 5 ที่ สหรัฐ